b'\n_START_ARTICLE_\nKomposisjon (billedkunst)\n_START_SECTION_\nKontrast\n_START_PARAGRAPH_\nInnen fotografi og design brukes det ofte kontraster som m\xc3\xb8rk og lys, svart og hvit, st\xc3\xb8rrelse-, farge-, form- og strukturkontraster. Kontraster og forskjeller i et bilde skaper spenning og liv og lager ett blikkfang. En komposisjon som bruker kontraster bevisst blir mer livlig og mindre monoton.\n_START_SECTION_\nHarmoni og dynamikk\n_START_PARAGRAPH_\nHarmoni i et bilde skaper en f\xc3\xb8lelse av ro og balanse. Dette kan oppn\xc3\xa5s ved hjelp av sm\xc3\xa5 kontrollerte forskjeller mellom elementene i komposisjonen. Forskjellene m\xc3\xa5 v\xc3\xa6re s\xc3\xa5 store at produktet ikke virker monotont, men det m\xc3\xa5 heller ikke overdrives siden dette kan virke forstyrrende og \xc3\xb8delegge harmonien._NEWLINE_Dynamikk skaper en f\xc3\xb8lelse av aktivitet, liv og spenning.\n_START_SECTION_\nBevegelse\n_START_PARAGRAPH_\nBevegelse i komposisjonen kan oppn\xc3\xa5s ved bruk av linjer: vertikale, horisontale eller diagonale. Innen fotografi kan det oppn\xc3\xa5s ved hjelp av bevegelsesuskarphet, et resultat av lengre lukkertid p\xc3\xa5 kamerainnstillingene._NEWLINE_Bevegelse skaper en f\xc3\xb8lelse av fremdrift, liv og spenning i bildet, men kan ogs\xc3\xa5 gi system og orden.\n_START_SECTION_\nEnhet\n_START_PARAGRAPH_\nEnhet vil si at komposisjonen oppleves som en helhet. Det kan virke som en rytme, og det kan for eksempel v\xc3\xa6re et objekt, en form eller en farge, som gjentar seg gjennom hele bildet, nesten som i musikk.\n_START_SECTION_\nSpenning og liv\n_START_PARAGRAPH_\nN\xc3\xa5r det skjer noe uventet eller hyggelig, skaper det spenning og liv. Eller det oppleves som noe skremmende, hvis det skjer noe utenom det normale og det som er forventet. Spenning kan oppst\xc3\xa5 mellom forskjellige elementer hvis det er stor forskjell, som for eksempel ulike st\xc3\xb8rrelser p\xc3\xa5 tekst, uttrykk eller forskjellig styrke (kontrast). _NEWLINE_Eksempler man kan ta ut ifra et bilde: Dersom man har et bilde der man skal skape spenning og liv, kan man plassere de m\xc3\xb8rke partiene nederst i et bilde, da kan man f\xc3\xa5 en f\xc3\xb8lelse av trygghet. M\xc3\xb8rke flater i \xc3\xb8vre del av et bilde kan gi en dyster og tung f\xc3\xb8lelse. Dette vil skape spenning og liv i et bilde.\n_START_SECTION_\nProporsjoner\n_START_PARAGRAPH_\nOrdet proporsjon betyr forhold, som n\xc3\xa5r du har forhold mellom to forskjellige st\xc3\xb8rrelser, som for ekempel i en kontrast. N\xc3\xa5r det blir en slik forskjell skaper det liv, og s\xc3\xb8rger for at elementene fremhever hverandre._NEWLINE_Eksempler man tar ut fra et bilde: Det kan v\xc3\xa6re forhold mellom to sider av samme element, du kan ha forholdet mellom h\xc3\xb8yde og bredde p\xc3\xa5 et bilde, eller p\xc3\xa5 et element i et bilde. En god proporsjon n\xc3\xa5r det gjelder m\xc3\xa5lbare st\xc3\xb8rrelser er \xc3\xa5 f\xc3\xb8lge det gylne snitt.\n_START_SECTION_\nBalanse\n_START_PARAGRAPH_\nBalanse er viktig for oss alle i v\xc3\xa5r tilv\xc3\xa6relse. Balanse gj\xc3\xb8r at du kan sykle, g\xc3\xa5 og l\xc3\xb8pe, eller \xc3\xa5 bare st\xc3\xa5 rett opp. I de fleste forhold vil hjernen lete etter balanse. Et trygt utgangspunkt for mediedesign er \xc3\xa5 tilstrebe balanse i bruken av virkemidler, kontrast, proporsjoner og bevegelse. Alle komposisjoner trenger i utgangspunktet balanse. Hvis en komposisjon er i ubalanse kan det skape forvirring og formidle utrygghet.'